Patricia Quinn

**Patricia Quinn** (Belfast, Ipar Irlanda, 1944ko maiatzaren 28a) ipar-irlandar aktore eta abeslaria. Ezaguna da 1975eko *The Rocky Horror Picture Show* filmean Magentaren paperean parte hartzeagatik. Aurretik izen bereko musikalean ere parte hartu zuen. 1981ean *Shock Treatment* pelikula musikalean Nation McKinley-ren papera jokatu zuen. 2012an, berriz, Megan izan zen *The Lords of Salem* beldurrezko filmean.

## Bizitza 
Quinn Belfasten jaio zen, ama Rebecca eta aita James Connolly Quinn izan zituen (apustu artekaria). Princess Gardens Grammar School-en ikasi zuen, eta talentu goiztiarra erakutsi zuen antzezpenerako. Belfasteko Arts Theatre antzokian eta British Drama League delakoan lan egin ondoren, Londresera joan zen bizitzera 17 urterekin. 1963an Don Hawkinsekin ezkondu zen eta seme bat izan zuen harekin: Quinn Hawkins. 1969an, Drama Centre London-en trebatu zen, aldi berean Mayfair-eko Playboy Club-ean blackjack banatzaile bezala lan egiten zuen bitartean. Senarrarekin dibortziatu zen eta 1995ean berriro ezkondu zen Robert Stephens aktore ingelesarekin, aurretik berarekin lan egin izandakoa, 1987an, *Fortunes of War* telesailean. 1995eko azaroan, senarra hil zitzaion.

Jonny eta Bradley Quinn ilobak Snow Patrol musika taldeko bateria eta argazkilaria dira, hurrenez hurren.

## Aktore ibilbidea 
*The Rocky Horror Picture Show* (1975) filmean egindako Magenta lanagatik izan da batez ere ezaguna Quinn. Elizabeth Siddalen papera ere egin zuen 1975ean, *The Love School* telesailean. *I, Claudius* (1976) lanean, Klaudioren arreba izan zen: Livila. Zinema eta telebistako beste paper batzuk *The Rocky Horror Picture Show* filmaren erdi-sekuela den *Shock Treatment*-en (1980) eta  Who Doktorearen *Dragonfire* (1987) telesailean egin zituen. *The lords of Salem* (2012) izan zen bere azken filma.

## Oraintsuko lana 
2000. urtean, Quinnek *"Guts to Dream"* abestia grabatu zuen The Grand talde londrestarrarekin. Kantua *Open Displays of Affection* izeneko EP baten parte izan zen, baina taldea lana argitaratu baino lehen desegin zen. Quinnek argitaratu gabeko CDaren kopia bat eman zion Magenta mozorro lehiaketa baten irabazleari Las Vegaseko Rocky Horror Picture Show-ren 25. Urteurreneko Bileran.

2002an, Doctor Who-ra itzuli zen, eta erregina estralurtar baten papera egin zuen. 2006ko irailean, DJ ibilbidea berreskuratu zuen Londres erdiguneko hainbat lekutan. 2007ko apirilean, Patrick Wolfekin bat egin zuen Londresen emandako kontzertu batean, *"Accident and Emergency"* abestuz.

2008ko urrian, New York hirian *The Rocky Horror Picture Show*-en produkzio batean agerraldi berezia egin zuen Quinnek, galdera-erantzunen saio batean parte hartu, eta *"Science Fiction / Double Feature"* abestu zuen. 2011ko uztailean, Atlantic Cityn (New Jersey) Rocky Horror Picture Show-ren konbentzio batean izan zen, galderei erantzuten, eta ikuskizunaren emanaldi baten sarrera egiten, House of Blues-en.

2013ko maiatzean, Rocky Horror Show-en jatorrizko ekoizpenari egindako "40th Anniversary Tribute Concert" ekitaldian ohorezko gonbidatua izan zen. San Frantziskoko (Kalifornia) Victoria Antzokian antolatu zuten eta Peaches Christ transexual ospetsua izan zen anfitrioi. Omenaldian, Quinnek *"Science Fiction / Double Feature"* abestu zuen, galderei erantzun zien eta ikusleentzako autografoak sinatu zituen.

## Filmografia 
### Zinema eta telebista 
**2013**

* *Yurei No Henka* (film laburra)
* *The Last Impresario* (Dokumentala)

**2012**

* *The lords of Salem* - Megan

**2011**

* *Mary Horror* - Madam Ruth

**2010**

* ''Your Number's Up* - (Film laburra)
* *Tamara Drewe* - Posh Hippy

**1995**

* England, my England - Elizabeth Purcell

**1992**

* *Screenplay* - Margot (Telesaila)
* *The Bill* - Susan White (Telesaila)

**1988**

* The Modern World: TEN Great Writers - Bella Cohen (Telesaila)
* *Bergerac* - Dolly Hayward (Telesaila)

**1987**

* *Doctor Who* - Belazs (Telesaila)
* *Fortunes of War* - Mona Castlebar (Telesaila)
* *Lost Empires* - Doris Tingley (Telesaila)

**1983**

* *The Meaning of Life* - Williams Anderea
* *Good Behaviour* - Rose (Telesaila)
* *The Box of Delights* - Sylvia Daisy Pouncer (Telesaila)

**1981**

* *Shock Treatment* - Nation McKinley

**1982**

* *Hawk the Slayer* - Sorgina
* *The Outsider* - Siobhan
* *Hammer House of Horror* - Lucinda Jessop (Telesaila)
* *Fox* - Liz (Telesaila)
* *Premiere* - Deirdre (Telesaila)

**1977**

* A *Christmas Carol* - (Telefilm)
* *Leap in the Dark* - Rosalind Toynbee (Telesaila)

thumb|Patricia quinn
**1976**

* *Beauty and the Beast* - Susan (Telefilm)
* I, Claudius - Livilla (Telesaila)
* *Well Anyway* - Tessa (Telesaila)

**1975**

* *The Rocky Horror Picture Show* - Magenta
* *The Love School* - Lizzie Siddall (Telesaila)
* *Shoulder to Shoulder* - Christabel Pankhurst (Telesaila)

**1973**

* *Adolf Hitler: My Part in His Downfall*
* *Armchair Theatre* - Maggie (Telesaila)

**1972**

* *Rentadick* - Chauffeuse
* *The Fenn Street Gang* - Rona (Telesailaa)
* *Villains* - Dorothy (Telesaila)
* *The Alf Garnett Saga*
* *Up the Front* - Magda

## Datu bitxiak 
* Patricia Quinnek Magentaren papera onartu zuen The Rocky Horror Picture Show-en, *“Science Fiction - Double Feature”'' hasierako  abestia gustatzen zitzaiolako, eta nahiko zapuztuta sentitu zen jakin zuenean filmean ez zitzaiola interpretatzea egokituko. Hala ere, bere ezpainak dira filmaren hasieran ikusten ditugunak.

## Erreferentziak 
## Kanpo estekak 
* Patricia Quinnen webgune ofiziala
* Patricia Quinn Interview at Sci-fi-online.com